Convolvulus althaeoides

Convolvulus althaeoides er en plante i vindelfamilien.

Den er en flerårig urt med utløpere. Veksten er krypende eller slyngende, og planten kan bli opptil 1 m høy. Utseendet til bladene varierer mye, og de er ofte grålige. De nederste bladene er hjerte- eller nyreformede, mens de øvre er dypt flikete. Blomstene sitter 1–3 sammen på en lang stilk. Blomstene er mørkt rosa og 30–50 mm i diameter. Frukten er en glatt kapsel med 4 frø.

Convolvulus althaeoides vokser på steinete steder og brakkmark. Den vanligste formen, subsp. althaeoides, er utbredt i hele middelhavsområdet og finnes nordover til Ungarn og Romania, og sørover til Mauritania, Mali og Tsjad. Den vokser også på Kanariøyene og Madeira, men det er usikkert om disse forekomstene er naturlige. En form med sølvgrå blader som har smalere fliker, skilles ut som subsp. tenuissimus. Den er utbredt i det sørlige og østlige middelhavsområdet.

Galleri

Litteratur

Eksterne lenker 
 

Vindelfamilien
Planter formelt beskrevet i 1753
Planter formelt beskrevet av Carl von Linné